CELEX: 62008CN0148
Language: hu
Date: 2008-04-09 00:00:00
Title: C-148/08. sz. ügy: A Juzgado de lo Mercantil de Málaga (Spanyolország) által 2008. április 9-én benyújtott előzetes döntéshozatal iránti kérelem – Finn Mejnertsen kontra Betina Mandal Barsoe

7.6.2008   
            
            
               HU
            
            
               Az Európai Unió Hivatalos Lapja
            
            
               C 142/19
            
         A Juzgado de lo Mercantil de Málaga (Spanyolország) által 2008. április 9-én benyújtott előzetes döntéshozatal iránti kérelem – Finn Mejnertsen kontra Betina Mandal Barsoe
   (C-148/08. sz. ügy)
   (2008/C 142/31)
   Az eljárás nyelve: spanyol
   A kérdést előterjesztő bíróság
   Juzgado de lo Mercantil de Málaga
   Az alapeljárás felei
   
      Felperes: Finn Mejnertsen
   
      Alperes: Betina Mandal Barsoe
   Az előzetes döntéshozatalra előterjesztett kérdések
   
               1)
            
            
               Az Európai Unióról szóló szerződéshez, valamint az Európai Közösséget létrehozó szerződéshez csatolt, Dánia helyzetéről szóló Jegyzőkönyv 1. és 2. cikke alkalmazásában az említett állam a fizetésképtelenségi eljárásról szóló 1346/2000/EK rendelet (1) 16. cikke szerinti tagállamnak minősül-e?
            
         
               2)
            
            
               Az a tény, hogy az említett rendelet e jegyzőkönyv hatálya alá tartozik, azt jelenti-e, hogy e rendelet az említett országban nem képezi részét a közösségi jogi rendelkezéseknek?
            
         
               3)
            
            
               Az 1346/2000 rendelet kötelező erejének és alkalmazásának hiánya Dániában azt jelenti-e, hogy a többi tagállam sem alkalmazhatja az említett rendeletet az ezen országban hozott fizetésképtelenséggel kapcsolatos határozatok elismeréséhez és végrehajtásához? Vagy ezzel ellenkezőleg, azt jelenti, hogy a többi tagállam köteles – kivéve, ha mentességet igényelt – alkalmazni az említett rendeletet, ha a fizetésképtelenséggel kapcsolatos határozatot Dániában hozták, és annak elismerését, illetve végrehajtását ezen államokban – jelen esetben Spanyolországban – kérik?
            
         
      (1)  A Tanács 2000. május 29-i rendelete (HL L 160., 1. o.; magyar nyelvű különkiadás 19. fejezet, 1. kötet, 191. o.).